પાલનપુર ખાતે ખુલ્લેઆમ દારૂના અડ્ડા ધમધમતા હોવા અંગેનો નવ ગુજરાત સમય દ્વારા એક્ષકલૂઝિવ અહેવાલ પ્રસિધ્ધ કરવામાં આવ્યો હતો. જેને સમર્થન આપતી એલસીબીએ કાર્યવાહી કરી મફતપુરા વિસ્તારમાં ધમધમી રહેલા દારૂના પીઠા ઉપર ઓચિંતો છાપો માર્યો હતો. જ્યાંથી આઠ શખ્સોને રાજાપાઠમાં ઝડપી લેવામાં આવ્યા હતા. જોકે, દારૂનો અડ્ડો ચલાવતા બુટલેગરો નાસી છૂટ્યા હતા. પાલનપુરના મોટાભાગના વિસ્તારોમાં દારૂના અડ્ડા ધમધમતા હોવા અંગે નવ ગુજરાત સમય દ્વારા અડ્ડાના નામ સાથે અહેવાલ પ્રસિધ્ધ કરવામાં આવ્યો હતો.